अपर तामाकोशी हाइड्रोपावर लिमिटेड

**माथिल्लो तामाकोशी जलविद्युत केन्द्र (४५६ मेगा वाट)**

**२०८१ असोज ११ र १२ गतेको अबिरल वर्षाको कारण आएको बाढि तथा पहिरो कारण माथिल्लो तामाकोशी जलविद्युत केन्द्र (४५६ मेगावाट) मा भएको क्षतिको संक्षिप्त विवरण**

* २०८१ असोज ११ र १२ गतेको अबिरल वर्षाको कारण आएको बाढि (Flash Flood) तथा पहिरो कारण माथिल्लो तामाकोशी जलविद्युत केन्द्रको वाधँ स्थलमा रहेको Headworks Control Building पूर्णरुपमा र बालुवा थिग्राउने पोखरी (Settling Basin) तथा पानी बग्ने नहर (Box Culvert) को करिव २५ प्रतिशत भाग पूर्णरुपमा क्षति भएको छ ।
* उक्त घटनामा परि कम्पनीका दुई (२) जना र नेपाली सेनाका दुई (२) जना गरि जम्मा चार (४) जनाको निधन भएको छ ।
* मृतकहरुको २०८१ असोज १३ गते उद्दार गरी २०८१ असोज १५ गते सम्वन्धित परिवारलाई वुझाईएको छ ।
* उक्त घटना पश्चात विद्युत केन्द्र पूर्णरुपमा वन्द भएको छ ।
* यस घटनामा Headworks Control Building मा रहेको सम्पूर्ण विद्युतिय उपकरणहरु (Control and Protection, SCADA Automation, Communication ) पूर्णरुपमा नष्ट भएको छ । साथै मेकानिकल उपकरणहरुमा गेट तथा Hydraulic System हरुमा पनि क्षति पुगेको छ ।
* यस घटना पश्चात उक्त क्षेत्रमा जोड्ने गोगर लामावगर सडक खण्डको करिब ५० मिटरबाटो पूर्णरुपमा क्षतिग्रस्त पहिरो, भासिएको तथा वाटोमा बिशाल ढुङ्गाहरु खसेर हटाउन नसकिएकोले थप कठिनाई भएको छ ।
* सोही घटना पश्चात यस विद्युत केन्द्रवाट उत्पादन भएको विद्युतलाई नेपालको राष्ट्रिय विद्युत प्रणालीसंग जोड्न सञ्चालनमा रहेको गोगर खिम्ती २२० के.भी. प्रसारण लाईनको सिङ्गटी, चप्लेटी भन्ने स्थानमा रहेको टावर नं. ४६ मा पनि क्षति भएको छ ।
* यस घटना पश्चात उक्त क्षेत्रमा विच्छेद सञ्चार तथा विजुलीको आपूर्ति २०८१ असोज १९ मा सम्पन्न गरी सोहि दिन देखि पहिरोवाट जम्मा भएको फोहरहरु (Derbies) पन्छाउने कार्य भई रहेको छ ।
* विद्युत केन्द्रको बालुवा थिग्राउने पोखरी (Settling Basin) मा खसेका बिशाल ढुङ्गाहरु फुटायर हटाउन Blasting गर्न नमिल्ने भएकोले रसायन (Crack mate) प्रयोग गरी फुटायर हटाउनु पर्ने भएकोले थप केही दिन लाग्ने देखिएको छ ।
* आगामी चार (४) दिन भित्र उक्त स्थान जम्मा भएका केहि ढुङ्गा तथा फोहरहरु (Derbies) सफा गरेर हाललाई विद्युत केन्द्रमा रहेको दुईवटा बालुवा थिग्राउने पोखरी (Settling Basin) मध्ये आंशिकरुपमा क्षति भएको एउटा बालुवा थिग्राउने पोखरी (Settling Basin) तथा पानी बग्ने नहर (Box Culvert) को सामान्य सिभिल मर्मतकार्य गरी आगामी २० दिन भित्र विद्युत केन्द्रलाई आंशिक रुप सञ्चालन गर्ने लक्ष्य रहेको छ ।
* यस बाढि (Flash Flood) तथा पहिरो कारण भएको क्षति को लागी राष्ट्रिय बीमा कम्पनी लिमिटेडलाई रु. १,७९,०६,९६,७८५/०० रकम वरावरको विमादावी पेश गरी सकिएको छ ।
* यस क्षतिवाट विद्युत केन्द्रलाई २०८१ असोज महिनामा करिव २१,४२,६९,००० किलोवाट घण्टा विद्युत उर्जा नोक्सान भई करिव रु. ८५,०६,४७,९३०/०० नोक्सान भएको छ । आगामी २० दिन सम्म विद्युत उत्पादन गर्न नसकेमा थप १४, ४४,८०,००० किलोवाट घण्टा विद्युत उर्जा नोक्सान भई थप करिव रु. ५७,३५,८५,६००/०० नोक्सान हुने देखिन्छ तसर्थ मन्त्रालय, नेपाल विद्युत प्राधिकरण तथ कम्पनी यथासिध्र विद्युत केन्द्रलाई सञ्चालनमा ल्याउन प्रयास रत रहेको छ ।